Edvard Munch (TV-film)

Edvard Munch er en norsk biografisk film og miniserie fra 1974 som handler om den ekspresjonistiske maleren Edvard Munch, skrevet og regissert av briten Peter Watkins. Den ble opprinnelig laget som en tredelt miniserie, co-produsert av NRK og SVT, men har siden blitt lansert som en tre timer lang spillefilm. Filmen dekker tretti år av Munchs liv, og fokuserer hovedsakelig på de ytre påvirkningene som formet kunsten hans, i tillegg til utbredelsen av sykdom og dødsfall i familien hans og hans ungdommelig affære med en gift kvinne.


== Stil ==
I likhet med Peter Watkins' andre filmer bærer Edvard Munch preg av et dokudrama. Scener fra Munchs liv er rekonstruert av et stort ensemble (hovedsakelig norske uprofesjonelle skuespillere), men det benyttes også en fortellerstemme av Watkins, og det er øyeblikk hvor karakterene snakker direkte til kamera, som om de blir intervjuet om deres egne liv eller deres oppfatning av Munch.  Noe av dialogen ble improvisert av skuespillerne, spesielt intervjusekvensene. For å formidle den kritiske responsen Munchs arbeid ofte ble møtt med gjennom sin karriere, rekrutterte Watkins i kun nordmenn som genuint mislikte hans malerier.


== Distrubisjon og mottakelse ==
Etter filmens første lansering, hadde den en begrenset internasjonal suksess, men den var ikke allment tilgjengelig før mange år senere. Watkins har uttalt at involverte undertrykte distrubisjonen, og forhindret filmen i å delta i konkurransen om Gullpalmen under den årlige Filmfestivalen i Cannes, siden de ikke kunne godkjenne filmens bruk av uprofesjonelle skuespillere og anakronistisk dialog. Etter at NRK sa fra seg filmrettighetene i 2002, fikk filmen en bredere internasjonal lansering.
Den suksessrike svenske filmskaperen Ingmar Bergman, kalte filmen for «et verk av et geni».


== Medvirkende ==
Geir Westby i rollen som  Edvard Munch
Gro Fraas i rollen som Fru Heiberg
Johan Halsbog i rollen som Dr. Christian Munch
Lotte Teig i rollen som Karen Bjølstad
Gro Jarto i rollen som Laura Catherine Munch
Rachel Pedersen i rollen som Inger Munch
Berit Rytter Hasle i rollen som Laura Munch
Gunnar Skjetne i rollen som Peter Andreas Munch
Kare Stormark i rollen som Hans Jæger
Eli Ryg i rollen som Oda Lasson
Iselin Bast i rollen som Dagny Juell
Alf Kåre Strindberg i rollen som August Strindberg
Eric Allum i rollen som Edvard – 1868
Amund Berge i rollen som Edvard – 1875
Kerstii Allum i rollen som Sophie – 1869
Inger-Berit Oland i rollen som Sophie – 1875
Susan Troldmyr i rollen som Laura – 1868
Camilla Falk i rollen som Laura – 1875
Ragnvald Caspari i rollen som Peter – 1868
Erik Kristiansen i rollen som Peter – 1875
Katja Pedersen i rollen som Inger – 1868
Anne-Marie Dæhli i rollen som Inger – 1875


== Eksterne lenker ==
(en) Edvard Munch på Internet Movie Database 
(no) Edvard Munch i Nasjonalbibliotekets filmografi 
(no) Edvard Munch hos Filmfront 
(sv) Edvard Munch i Svensk Filmdatabas 
(fr) Edvard Munch på Allociné 
(nl) Edvard Munch på MovieMeter 
(en) Edvard Munch på AllMovie 
(en) Edvard Munch på Turner Classic Movies 
(en) Edvard Munch på Rotten Tomatoes 
Stanford Museum document on screening of film
Edvard Munch - fjernsynsfilm i to deler fra 1974 i NRK Nett-TV (tilgjengelig for norske IP-adresser).